
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Μερική άρση πράξης κήρυξης έκτασης, ως αναδασωτέας, στο Ν. 
Αχαΐας. ι 

Κήρυξη αναδασωτέας έκτασης 3,00 στρεμμάτων στη θέση «Γουρ- 

νάρι» του Δήμου Κασσανδρείας του Νομού Χαλκιδικής». .. . 2 


ΠΟΛΕΟΔΟΜΙΑ 


ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Δήμου Αμα¬ 
ρουσίου (Ν. Αττικής). 

Εγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου δήμου Αμαρουσίου 
(Ν. Αττικής). 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. Ζα/2575 ^ 

Μερική άρση πράξης κήρυξης έκτασης, ως αναδασωτέας, στο Ν. 

Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

Κ Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 


2. Το αριθ. 44 παρ. 3 του Ν. 998/79 «περί προστασίας των δασών 
και των δασικών εκτάσεων της χώρας». 

3. Την αριθ. 160417/1180/8.7.1980 δ/γή του Υπουργείου Γε- 
ωργίας «περί παροχής οδηγιών για τις αναδασωτέες εκτάσεις». 

4. Την αριθ. 3935/6.2.1919 απόφαση Υπ. Γεωργίας που δημο¬ 
σιεύτηκε στο 11 της 7.2.1919 ΦΕΚ τεύχος Β’. με την οποία κηρύ¬ 
χθηκε ως αναδασωτέο το Άλσος Βασίλισσας Σοφίας, εμβαδού 155,79 
-στρεμ., που υπέρκειται της πόλης των Πατρών. 

5. Την αριθ. Ζα/160/26.1.85 απόφαση του Νομάρχη Αχαΐας, σχε¬ 
τική με την μεταβίβαση αρμοδιοτήτων στους προϊσταμένους των δασι¬ 
κών υπηρεσιών. 

6. Την αριθ. 7786/17.12.90 αναφορά του Δασαρχείου Πατρών με 
την οποία ζητά την μερική άρση της παραπάνω πράξης του Υπ. Γεωρ- 
γίας, για έκταση 4,5 στρεμ. με σκοπό την κατασκευή υδατοδεξαμενης 
κλπ., υπό του Δήμου Πατρέων, για την κάλυψη των αναγκών της πό¬ 
λης σε νερό. 

7. Την αριθ. 175/11.1.1990 απόφαση τού Δασαρχείου Πατρών με 
την οποία χορηγήθηκε άδεια εγκατάστασης υδατοδεξαμενης κλπ., στο 
Δήμο Πατρέων, στο παραπάνω άλσος το οποίο έχει παραχωρηθεί κατά 
κυριότητα στο Δήμο Πατρέων με την Ζα/26260/31.5.1972 απόφαση 
του Νομάρχη Αχαΐας, για τις ανάγκες της πόλης των Πατρών σε νερό, 
αποφασίζουμε: 

Αίρουμε την αναδάσωση με σκοπό την κατασκευή υδατοδεξαμενής 
και λοιπών έργων, υπό το Δήμο Πατρέων, για την κάλυψη της πόλης 
των Πατρών σε νερό, σε τμήμα έκτασης εμβαδού τεσσεράμισυ (4,5) 
στρεμμάτων του Αλσους Βασίλισσας Σοφίας κυριότητας του Δήμου 
Πατρέων, όπως αυτό σαφώς εμφαίνεται στο από 17.12.1990 τοπο¬ 
γραφικό διάγραμμα κλίμακα 1:1.000 και ορίζεται από τα στοιχεία Α, 
Β, Γ, Δ, Ε, Α, το οποίο αποτελεί αναπόσπαστο τμήμα της παρούσης 
απόφασης. 

Πάτρα, 18 Δεκεμβρίου 1990 

Με εντολή Νομάρχη 
Ο Διευθυντής Δασών κ.α.α. 

ΙΩΑΝΝΗΣ ΠΕΡΙΣΤΕΡΗΣ 















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αρίθ. 49438 (2) 

Κήρυξη αναδασωτέας έκτασης 3,00 στρεμμάτων στη θέση «Γουρνάρι» 
του Δήμου Κασσανδρείας του Νομού Χαλκιδικής». 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

3. Τις διατάξεις του Ν. 998/79 «περί προστασίας των δασών κ.λ.π.» 
και ειδικώτερα α) του άρθρου 41 παρ. I, β) του άρθρου 38. 

4. Τις διαταγές του Υπουργείου Γεωργίας α) 160417/1180/ 
8.7.80, β) 182447/3049/24.9.80. 

5. Την 3421/19.11.90 πρόταση του Δασαρχείου Κασσάνδρας, 
αποφασίζουμε: 


Κηρύσσουμε αναδασωτέα, με σκοπό την προστασία για την αναδη¬ 
μιουργία της δασικής βλαστήσεως που καταστράφηκε ολοσχερώς από 
εκχέρσωση, το έτος 1989 Δημοτική δασική έκταση εμβαδού τριών 
στρεμμάτων (3,00 στρ.) που βρίσκεται στη θέση Γουρνάρη της περιφέ¬ 
ρειας του Δήμου Κασσανδρείας του Νομού Χαλκιδικής που προσδιορίζε¬ 
ται από τα στοιχεία Β-Γ-Τ-Τ-Β. και έχει όρια: 

Ανατολικά: Με τμήμα της υπ’ αρ. 2033/3.7.89 πράξη χαρακτηρ. 
του Δασαρχείου Κασσάνδρας 

Δυτικά: Με τμήμα του Δημοτικού Δάσους 3792 

Βόρεια: Με δημοτικό δάσος (3792). 

Νότια:' Με δημοτικό δάσος (3792) 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής; 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 12 Δεκεμβρίου 1990 
Η Νομάρχης 

- . ΕΛΙΣΑΒΕΤ ΜΠΟΥΚΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(3) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Δήμου Αμαρουσίου 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 860/1979 «περί καθορισμού 
ανωτάτου ορίου συντελεστού δομήσεως κλπ» (Α' 56). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/79» (Α' 138), όπως τροποποιήθηκε με το από 19.6.87 Π. Δ/ 
γμα (Δ' 592). 

3. Τις διατάξεις του Π. Δ/τος 510/79 «περί ρυθμίσεως θεμάτων με¬ 
ταφοράς συντελεστού δομήσεως κατά το Ν. 880/1979» (Α' 154), 
όπως τροποποιήθηκε με το υπ’ αριθ. 367/87 Π. Δ/γμα|(Α' 163). 

4. Τις διατάξεις των άρθρων 2, 3 και 7 του Ν. 1032/80 «Περί συ- 
στάσεως Τπουργείου Χωροταξίας, Οικισμού και Περιβάλλοντος» 
(Α' 57). 

5. Τις διατάξεις της παρ. 1 (εδ. ιδ) του Ν. 1558/85 «Κυβέρνηση και 
Κυβερνητικά Όργανα» (Α' 137). 

6. Την 18075/13.2.90 αίτηση του Κωστόπουλου Θεοδώρου. 

7. Την 171/συνεδ. 14/2.5.90 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

8. Την 41668/21.6.90 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε με το από 27.4.1988 Π. Δ/γμα (Δ’ 386) από βα- 
ρυνόμενο ακίνητο που βρίσκεται εντός του ρυμοτομικού σχεδίου του Δή- 
: μου Πειραιά (Ν. Αττικής) και ο επί των οδών Γούναρη και Ναυαρίνου 
ί αρ. 14 και για το οποίο έχει εκδοθεί ο υπ’ αριθ. 932/88 σχετικός τίτλος 
δικαιώματος μεταφοράς συντελεστή δόμησης στο όνομα Θεόδωρου 
Κωστόπουλου, σε άλλο ακίνητο (ωφελούμενο), που βρίσκεται εντός του 
ρυμοτομικού σχεδίου Δήμου Αμαρουσίου (Ν. Αττικής), επί τ|]ς οδού Αγ. 
Ελεούσης αρ. 98, φερόμενο ως ιδιοκτησία Θεοδώρου Κωστόπουλου, 
όπως το ωφελούμενο ακίνητο φαίνεται με στοιχεία Α Β Γ Δ| Α στο σχε¬ 


τικό πρωτότυπο διάγραμμα σε κλίμακα 1:500 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με την 76110/ 
1990 πράξη του και που αντίτυπό του σε φωτοσμίκρυνση δημοσιεύεται 
με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης, βάσει των ισχυόντων 
στην περιοχή όρων δόμησης, 77,66 τ.μ. που αντιστοιχούν σε 26,60 
τ.μ. από τον παραπάνω τίτλο. 

3. Τα ειδικότερα στοιχεία του ωφελουμένου ακινήτου μετά την μετα¬ 
φορά συντελεστή δόμησης είναι τα εξής: 

α. Εμβαδόν οικοπέδου: 305,2 τ.μ. 

β. Ποσοστό κάλυψης: 40%. 

γ. Συντελεστής δόμησης: 1,46. 

δ. Μέγιστο επιτρεπόμενο ύψος του ανεγερθησομένου κτιρίου: δέκα 
τέσσερα μέτρα και τριάντα δύο εκατοστά (14,32). 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 76110/1990 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2. 

Εγκρίνεται η έκδοση νέου τίτλου δικαιώματος μεταφοράς συντελεστή 
σε αντικατάσταση του 932/88 τίτλου, στο όνομα Θεοδώρου Κωστό¬ 
πουλου για το υπολοιπόμενο και μη χρησιμοποιηθέν εμβαδόν 10,40 
τ.μ. από ορόφους. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 8 Δεκεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

{4) 

Έγκριση μεταφοράς συντελεστή δόμησης ρυμοτομουμένου ακινήτου 

που βρίσκεται εντός του ρυμοτομικού σχεδίου δήμου Αμαρουσίου (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ορίου συντελεστού δομήσεως κ.λ.π. (Α' 58). 

2. Τις διατάξεις του π. δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του ν. 880/ 
1979» (Α' 138), όπως τροποποιήθηκε με το από 19.6.1987 π. Δ/γμα 
(Δ' 592). 

3. Τις διατάξεις του π. δ/τος 510/1979 «Περί ρυθμίσεως θεμάτων, 
μεταφοράς συντελεστού δομήσεώς κατά το ν. 880/1979, (Α’ 154) 
όπως τροποποιήθηκε με το υπ’ αρ. 367/1987 π. δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 Περί συ- 
στάσεως Υπουργείου Χωροταξίας Οικισμού και Περιβάλλοντος (Α' 
57). 

5. Τις διατάξεις της παρ. 1 εδ. ιδ του ν. 1558/1985 «Κυβέρνηση 
και Κυβερνητικά Όργανα (Α' 137) 

6. Την 4676/13.11.1989 πράξη συναίνεσης ενώπιον της συμβο¬ 
λαιογράφου Αθηνών Ευθαλίας Συκιώτη, των α) Αρίστου Κασμίρογλου 
του Κων/νου και β) Τέρπανδρου Ιωάννη Κασμίρογλου του Κων/νου 
αποκλειστικών κυρίων του παρακάτω περιγραφομένου ακινήτου. 

7. Την 144/1988 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

δ. Την 42387/19.7.1990 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος Χωροταξίας και 
Δημοσίων Έργων, αποφασίζουμε: 

Άρθρο 1. 

1. Εγκρίνεται η μεταφορά συντελεστή δόμησης του ρυμοτομουμένου 
με το από 22.2.80 π. δ/γμα (Δ' 167/80) ακινήτου βαρυνομένου που 
βρίσκεται εντός του ρυμοτομικού σχεδίου του δήμου Αμαρουσίου, στη 
θέση Φραγκοκλησσιά (Ο.Τ. 465) επί των οδών Κεφαλληνίας και Σταυ¬ 


ρού Ελευσίνας του οποίου την αποκλειστική κυριότητα έχουν κατά πο¬ 
σοστό 1/2 εξ’ αδιαιρέτου έκαστος οι παραπάνω αιτούντες την μεταφορά 
του συντελεστή δόμησης όπως το βαρυνόμενο ακίνητο φαίνεται με στοι¬ 
χεία 9, 10, 11, Θ, Ζ, 2, 3, 4, Β, Α, Ζ9, στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 79981/1990 πράξη 
του και που αντίτυπό του σε φωτοσμίκρυνση δημοσιεύεται με το παρόν 
"διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ρυμοτομουμένου ακινήτου για το οποίο υφίσταται δικαί¬ 
ωμα μεταφοράς συντελεστή δόμησης: 1334 τ.μ. 

β. Ποσοστό κάλυψης: 40%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά-: 1 

δ. Δομήσιμη επιφάνεια που αντιστοιχεί σ’ αυτά.: 1334χ1= 1334. 

ε. Μεταφερόμενες δομήσιμες επιφάνειες: 1334 τ.μ. (533,60 από 
ισόγειο και 600,40 από ορόφους). 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Αρίστου Κασμίρογλου και Τερπάνδου Ιωάννη Κασμίρογλου 
για εμβαδόν 1334 τ.μ. (533,60 από ισόγειο και 800,40 από ορόφους). 

Άρθρο 3. 

Η ισχύς του παρόντος διατάγματος αρχίζει .από τη δημοσίευσή της 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 18 Δεκεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 
























